CELEX: 62009TN0273
Language: da
Date: 2009-07-10 00:00:00
Title: Sag T-273/09: Sag anlagt den 10. juli 2009 — Associazione 'Giùlemanidallajuve mod Kommissionen

10.10.2009   
            
            
               DA
            
            
               Den Europæiske Unions Tidende
            
            
               C 244/4
            
         Sag anlagt den 10. juli 2009 — Associazione 'Giùlemanidallajuve mod Kommissionen
   (Sag T-273/09)
   2009/C 244/06
   Processprog: fransk
   
      Parter
   
   
      Sagsøger: Associazione 'Giùlemanidallajuve (Cerignola, Italien) (ved avocats L. Misson, G. Ernes og A. Pel)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Annullation af den anfægtede beslutning, truffet af Europa-Kommissionen den 12. maj 2009, der er vedlagt stævningen som bilag.
            
         
               —
            
            
               Det pålægges Kommissionen at foretage en undersøgelse med henblik på konstateringen af FIGC’s, CONI’s, UEFA’s og FIFA’s overtrædelser af EF-traktatens artikel 81 og 82 med det formål at
               
                           —
                        
                        
                           ophæve afgørelser, der tilsidesætter i EF-traktatens artikel 81 og 82, og de sanktioner, som FIGC, CONI, UEFA og FIFA har pålagt Juventus FC S.P.A Torino,
                        
                     
                           —
                        
                        
                           pålægge FIGC, CONI, UEFA og FIFA at betale en passende erstatning for det tab, som foreningen reelt har lidt som følge af disse virksomheders og virksomhedssammenslutningers krænkelse af traktatens artikel 81 og 82, samt
                        
                     
                           —
                        
                        
                           pålægge enhver relevant sanktion.
                        
                     
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Kommissionens beslutning K(2009) 3916 af 12. maj 2009, hvorved Kommissionen under henvisning til manglende retlig interesse og manglende fællesskabsinteresse afviste sagsøgerens klage vedrørende påståede overtrædelser af artikel 81 og 82 EF, begået af Federazione Italiana Giuoco Calcio (FIGC), Comitato Olimpico Nazionale Italiano (CONI), Det Europæiske Fodboldforbund (UEFA) og Det Internationale Fodboldforbund (FIFA) i forbindelse med disciplinære foranstaltninger, som er pålagt Juventus Football Club S.p.A. Torino (herefter »Juventus«).
   Sagsøgeren har til støtte for søgsmålet gjort en række anbringender gældende, om at der foreligger
   
               —
            
            
               en tilsidesættelse fra Kommissionens side af dens begrundelsespligt og dens opgave med målrettet at gennemføre konkurrencepolitikken, eftersom Kommissionen ikke har taget hensyn til de faktiske og retlige omstændigheder, der er fremført i sagsøgerens klage, hvorefter de afgørelser, som FIGC, CONI, UEFA og FIFA har truffet om at tvangsnedrykke Juventus til det italienske fodboldmesterskabs Serie B og om at forbyde Juventus at deltage i Champions League, er i strid med artikel 81 og 82 EF,
            
         
               —
            
            
               en tilsidesættelse af artikel 81 EF, eftersom de afgørelser, som FIGC, CONI, UEFA og FIFA har truffet, skal anses for afgørelser truffet af virksomheders organisationer, som ikke udelukkende er sportslige afgørelser og begrænser konkurrencen på hele fællesmarkedet, for så vidt som de griber ind i interesserne for forbrugere af varer og tjenesteydelser på fodboldmarkedet og i fællesmarkedets konkurrencestruktur gennem deres indvirkning på Juventus, samt
            
         
               —
            
            
               et misbrug af dominerende stilling fra FIGC’s, CONI’s, UEFA’s og FIFA’s side under tilsidesættelse af artikel 82 EF, ved, at de nævnte forbund har truffet diskriminerende og uforholdsmæssige afgørelser, der kan krænke Juventus’ ret til forsvar.